A lengyel botanika múltja és jelene. 55 



becsülhetetlen szolgálatot tett hazájának. Neki köszönhetjük 

 447 virágos növény vízszintes elterjedésének és 465 tátrai 

 növény magassági elterjedésének megállapitását. Oly munka 

 ez, melyre bármely nemzet büszke lehetne. Raciborski 

 sokoldalúsága, zsenialitása és szeretetreméltó egyénisége uj 

 iskolát nyitott. A botanikusok egé.sz raja csoportosult köréje, 

 kik előtt uj gondolatokat vetett fel, kiknek érdekes felada- 

 tokat tűzött ki. A botanika minden mezője művelőkre akadt, 

 maga is bámulatos tevékenységet fejtett ki a botanika 

 egész területén. Virágos növények és kryptogamok ; lengyel 

 és exotikus növények ; szisztematika ; növényföldrajz ; fizio- 

 lógia ; phytopalaeontologia ; lengyel terminológia ; a lengyel 

 botanika története ; teratologia ; pathologia és cecidiologia 

 Raciborskiban és tanítványaiban művelőkre találtak. Meg- 

 indította a virágos és a virágtalan növényeknek néhány 

 exsiccata vállalatát is. 



Ez a hirtelen való felpezsdülés egész sereg botanikus 

 nevét tette ismeretessé, akiknek felsorolása nem Jehet e 

 soroknak célja. Tudományos vizsgálataik eredményeivel 

 elég sűrűn találkozunk a német kézikönyvekben is. R a c i- 

 borski hatása tart még most is. Ha összehasdnlitanók a 

 lengyelek botanikai tevékenységét a mienkkel, több érdekes 

 tanulságra tehetnénk szert. 



Általában azt mondhatjuk, hogy a lengyelek kedvezőt- 

 lenebb viszonyok közt. mint mi voltunk az utolsó két szá-" 

 zadban, intenzivebb munkát fejtettek ki. Hogy egyebet ne 

 említsek : országuk flóráját többszörösen is megírták és 

 annak új, modern feldolgozása is folyamatban van. Magyar- 

 ország flórája ellenben nincs megírva. 



Viszont a XVI. században a török hódoltság idejében 

 mi voltunk kedvezőtlenebb helyzetben s ezért nem is fejlőd- 

 hetett ki nálunk élénkebb tudományos élet. 



Kétségtelen, hogy vannak botanikai műveink, ame- 

 lyekre büszkék lehetünk. Kítaíbelünknek párja nincs a 

 leng^^el földön. 



Kétségtelen az is, hogy a botanika minden, ágának 

 volt és van is több kiváló művelője nálunk is. Örök kár 

 azonban, hogy az egy időben élő botanikusok nem tudtak 

 egy jól átgondolt, nagyszabású feladat érdekében együtt 

 dolgozni. Vezér és irányító testület hiányában, továbbá 

 kellő támogatás hiányában is, magukra hagyatva, energiá- 

 jukat sokszor mellékes feladatok megoldására, sokszor a 

 hazai szükséglettől nagyon messze eső exotikus témák ki- 

 dolgozására és sajnos, igen sokszor egymás ellen is fordí- 

 tották. Míg Lengyelországban a személyi ügyek háttérbe 

 szorultak a botanika ügye mellett és a florisztíkát az egész 

 vonalon lelkesedéssel felkarolták, addig nálunk a florisztikai 

 tevékenységet nem részesítették kellő méltánylásban. Már 



